Leon & Sonja se pragtige verlowing fotosessie - Mooi Troues
Leon & Sonja se pragtige verlowing fotosessie
Dit gebeur baie dat iemand 'n oog het op 'n ander persoon en wonder of die persoon ooit weet jy bestaan… Al wat dit soms neem is 'n bietjie moed en jy sal aangenaam verras word dat eintlik 'n wedersydse gevoel is.
Dit is die storie van Sonja en Leon wat jul gerus onder meer van kan lees en Sonja vertel graag wat haar aandag na Leon getrek het.
Dit was 2008, so 7 jaar terug toe ek Leon vir die eerste keer ontmoet, ons was albei in dieselfde skool. Ek het altyd geweet van hom, maar nie so seker hy het ooit geweet wie ek was nie, hy was 'n senior 2 jaar ouer as ek. Ek het die grootste hoërskool crush op hom gehad en nooit gedink hy sou belangstel in my nie! Om n lang storie kort te maak ek het op een of ander manier sy aandag gekry. Hy was maar "n skaam seuntjie as dit kom by meisies, so was makliker as wat ek gedink het. Ons het dadelik gekliek, ek was dol verlief, alles van hom was perfek! Sy skaam mondjie as hy met my praat, sy snaakse neusie, groen ogies en krul hare!!
Ons was laas jaar Oktober op 'n familie vakansie Botswana toe, ons het die Delta en Chobe getoer saam Leon se ouers. Ons het op ons laaste dag in Botswana besluit om Victoria Valle toe te gaan vir die dag, aangesien ons so naby aan dit was kon ons dit net nie mis nie. Dit was by Victoria Valle die agste uit kyk punt as ek dit nie verkeerd het nie (hoof uitkyk punt) waar hy toe afgaan op een knie en my vra of ek sy vroutjie sal wees. Natuurlik het ek "JA!" gesê met trane in my oë! Ons het daarna dit gaan vier saam sy ma'lle in Zambië met 'n koue "Mosi" (Zambiese bier) in die hand, dit was wel een van die warmste dae wat ons nog daar beleef het.